abbreviation: LCPA

pdf_content: Lescha introductiva tar la lescha federala davart la protecziun da las auas (lescha chantunala davart la protecziun da las auas, LCPA)    815.100   Lescha introductiva tar la lescha federala davart la  protecziun da las auas (lescha chantunala davart la  protecziun da las auas, LCPA)  dals 08-06-1997 (versiun dals 01-01-2016)  sa  basond  sin  l'art. 45  da  la  lescha  federala  dals  24 da  schaner  1991  davart  la  protecziun da las auas (LPAuas)1)  acceptada dal pievel ils 8 da zercladur 19972)  1. Disposiziuns generalas  Art.  1 Intent 1 Questa  lescha  ha  l'intent  da  garantir  l'execuziun  dal  dretg  federal  davart  la  protecziun da las auas. Ella regla en spezial la repartiziun da las incumbensas tranter   las vischnancas ed il chantun.  Art.  2 Cumpetenza 1 Uschenavant  che  las  vischnancas  u  ils  organs  da  la  confederaziun  n'èn  betg   cumpetents,  exequescha  il  chantun la  lescha federala  davart  la  protecziun da las  auas3) (lescha federala). 2 Las vischnancas han la surveglianza e la controlla directa ch'i vegnian resguardadas  las prescripziuns da la protecziun da las auas da la confederaziun e dal chantun sco  er las disposiziuns ch'èn vegnidas relaschadas e che sa basan sin quellas. 3 Il  cussegl  grond  numna  il  departament  cumpetent  (departament)  ed  il  post   spezialisà per dumondas da la protecziun da las auas (post spezialisà).  1) CS 814.20 2) M dals 27 d'avust 1996, pagina 399; PCG 1996/97, 652 3) CS 814.20  * tabellas da las modificaziuns a la fin dal relasch   1   http://db.clex.ch/link/Bund/814.20/rm http://db.clex.ch/link/Bund/814.20/rm   815.100    Art.  3 Corporaziuns da vischnancas 1 Per  exequir  adequatamain  la  lescha  federala1) pon,  a  norma  da  la  lescha  communala, sa colliar duas u pliras vischnancas ad ina corporaziun da vischnancas. 2 Las  prescripziuns  da  questa  lescha  che  pertutgan  las  vischnancas  vegnan  applitgadas analogamain per las corporaziuns da vischnancas.  Art.  4 Delegaziun da cumpetenzas dal post spezialisà 1 Sch'ina  vischnanca dispona,  suletta  u  colliada cun in'autra,  dal  servetsch tecnic  necessari, la po il departament surdar sin dumonda cumpetenzas dal post spezialisà. 2 Las disposiziuns che las vischnancas han relaschà sa basond sin las cumpetenzas   surdadas ston vegnir communitgadas al post spezialisà.  Art.  5 Consultaziun da corporaziuns e da persunas privatas 1 Las autoritads executivas pon consultar corporaziuns da dretg public e persunas  privatas qualifitgadas per ademplir lur incumbensas.  Art.  6 Princip da la chaschunadra u dal chaschunader 1 Tgi che chaschuna mesiras tenor questa lescha u tenor la lescha federala 2), porta ils  custs respectivs.  Art.  7 Infurmaziun 1 Las  autoritads  chantunalas  cumpetentas  e  las  vischnancas  infurmeschan  la  publicitad davart la protecziun da las auas e davart lur stadi. Ellas proponan mesiras   per impedir e per sminuir influenzas nuschaivlas sin las auas.  Art.  8 Mesiras repressivas 1 Las autoritads disponentas pon far valair per forza las mesiras ch'ellas han ordinà.   La  procedura  sa  drizza  tenor  ils  artitgels 41 ss.  da  la  lescha  federala  davart  la  procedura administrativa3).  Art.  9 Taxas per prestaziuns da servetsch 1 Il  chantun  e  las  vischnancas  pretendan,  tenor  questa  lescha  e  tenor  la  lescha  federala4), taxas per disposiziuns, per controllas e per servetschs spezials. 2 L'ordinaziun  da  taxas  vegn  relaschada  en  il  chantun  da  la  regenza,  en  las   vischnancas da l'autoritad ch'è cumpetenta tenor il dretg communal.  1) CS 814.20 2) CS 814.20 3) CS 172.021 4) CS 814.20  2    http://db.clex.ch/link/Bund/814.20/rm http://db.clex.ch/link/Bund/172.021/rm http://db.clex.ch/link/Bund/814.20/rm http://db.clex.ch/link/Bund/814.20/rm    815.100   2. Inducziun e tractament da l'aua persa  2.1. PLAN GENERAL D'ALLONTANAMENT D'AUA  Art.  10 Plan general d'allontanament d'aua 1 Las vischnancas fan in plan general d'allontanament d'aua. Quel sto vegnir approvà  dal post spezialisà. 2 Mesiras  tecnicas  da  l'aua  persa  che  na  correspundan  betg  al  plan  general   d'allontanament d'aua dovran il consentiment dal post spezialisà. *  2.2. AUA PERSA SMERDADA ED AUA PERSA  NUNSMERDADA  Art.  11 Princips 1 L'inducziun ed il tractament da l'aua persa sa drizza tenor ils suandants princips: a) aua persa smerdada sto vegnir tractada; b) aua persa tractada pon ins inducir en in aual u laschar sfundrar mo cun la   permissiun da l'autoritad chantunala; c) en las sereneras po vegnir manada mo aua persa smerdada; d) aua persa nunsmerdada ston ins laschar sfundrar; sche las relaziuns localas na   permettan  betg  quai,  sto  ella  vegnir  manada  –  a  norma  dal  plan  general  d'allontanament d'aua u cun la permissiun da l'autoritad chantunala – en in'aua  sur terra.  Art.  12 Aua persa smerdada 1. cumpetenza da las vischnancas  1 Las vischnancas procuran che l'aua persa smerdada che sa chatta en vischinanza da  la  chanalisaziun  publica  vegnia  inducida  en  la  chanalisaziun  e  manada  en  la  serenera. 2 Ellas procuran che l'aua persa smerdada che deriva d'edifizis e da stabiliments pli   pitschens,  che na pon – per  motivs  stringents  –  anc betg vegnir  colliads cun la  chanalisaziun, vegnia allontanada en moda cuntentaivla; il post spezialisà sto vegnir  consultà. 3 En  cas  da  manaschis  agriculs  decidan  las  vischnancas  a  norma  da  la  lescha  federala1) sche l'aua persa smerdada da la chasa po vegnir utilisada cun la puschina. 4 Ordaifer  il  sectur  da  la  chanalisaziun  publica  procuran  las  vischnancas  –  cun  proceduras spezialas – per l'allontanament adequat da l'aua persa smerdada; il post  spezialisà sto vegnir consultà.  1) CS 814.20   3   http://db.clex.ch/link/Bund/814.20/rm   815.100    Art.  13 2. cumpetenza dal post spezialisà 1 Il post spezialisà examinescha tar l'inducziun da l'aua persa smerdada che deriva da  l'industria e dal mastergn, sche las pretensiuns dal dretg federal èn ademplidas. 2 En ils suandants cas ordinescha el  il  tractament preliminar u l'allontanament  da  l'aua persa smerdada: a) per aua persa che na correspunda betg a las pretensiuns per l'inducir  en la   chanalisaziun; b) per aua persa che n'è betg adattada da vegnir tractada en ina serenera centrala. 3 Il  post  spezialisà  ordinescha  il  tractament  per  l'aua  persa  d'ina  chanalisaziun  publica che na po anc betg vegnir tractada en ina serenera centrala.  Art.  14 Aua persa nunsmerdada 1 Las vischnancas procuran che l'aua persa nunsmerdada vegnia allontanada a norma  dal plan general d'allontanament d'aua. 2 Inducziuns d'aua persa nunsmerdada en in'aua sur terra che n'èn betg previsas en il   plan  general  d'allontanament  d'aua  dovran  la  permissiun  da  las  autoritads  chantunalas.  Art.  15 Premissas tecnicas da l'aua persa per conceder la permissiun da  construcziun  1 Las  vischnancas  examineschan  en  il  rom  da  la  procedura  da  permissiun  da  construcziun, sche las premissas tecnicas da l'aua persa èn ademplidas. 2 Sch'i fa basegn da consultar il post spezialisà per il project da construcziun u sch'igl  è  avant  maun  ina  cumpetenza  dal  post  spezialisà  tenor  l'artitgel 13,  ston  ils  documents da la dumonda da construcziun vegnir transmess a quel. 3 Las pretensiuns e las cundiziuns dal post spezialisà ston vegnir integradas en la  permissiun  da  construcziun.  Las  disposiziuns  dal  post  spezialisà  ston  vegnir  communitgadas a las petentas ed als petents tras las vischnancas ensemen cun la   permissiun da construcziun.  Art.  16 Sanaziun 1 En cas d'inducziuns u da sfundradas illegalas tras persunas privatas, disponan las   vischnancas d'uffizi u sin dumonda dal post spezialisà ch'il stadi prescrit legal vegnia  stgaffì.  2.3. SERENERAS  Art.  17 Construcziun e manaschi da sereneras publicas 1 La construcziun, il manaschi, il mantegniment, la sanaziun ed il remplazzament da  sereneras publicas è chaussa da las vischnancas. *  4       815.100   2 Ellas pon surdar questa incumbensa ad in'autra corporaziun da dretg public, ad ina  instituziun da dretg public u a persunas privatas. 3 La regenza po obligar las vischnancas: a) * da  construir  entaifer  in  termin  adequat  ina  serenera  centrala  e  la  rait  da   chanalisaziun  necessaria  sco  er  da  mantegnair  e  da  manar  adequatamain  quellas;  b) da sa colliar cun ina serenera existenta pajond ina indemnisaziun adequata; c) * da  construir  e  da  manar  sereneras  cun  autras  vischnancas  en  la  medema   situaziun geografica u economica; d) * da sanar,  d'engrondir  u  da remplazzar  entaifer  in  termin  adequat  sereneras   publicas existentas sco er da garantir la finanziaziun.  Art.  17a * Audiziun dal post spezialisà 1 Projects da construcziun che concernan sereneras publicas sco er mesiras  vi  da  sereneras centralas che han l'intent d'ademplir las pretensiuns da la qualitad da l'aua  ston vegnir suttamess al post spezialisà per l'audiziun, e quai avant che la permissiun   da  construcziun  vegn  concedida  respectivamain  avant  che  las  mesiras  vegnan  concludidas.  Art.  18 Diever cuminaivel da sereneras publicas 1 La regenza po obligar possessuras e possessurs da sereneras publicas da permetter  a vischnancas ed a persunas privatas ordaifer lur intschess da duvrar quellas per ina  indemnisaziun adequata, sche quai è d'interess public. 2 Sche las parts participadas na vegnan betg da sa cunvegnir davart la participaziun  als custs, decida la regenza.  Art.  19 Diever cuminaivel da sereneras privatas 1 Las  vischnancas  pon  obligar  possessuras  e  possessurs  da  sereneras  privatas  da  permetter da duvrar quellas tras terzas persunas per ina indemnisaziun adequata. 2 Davart il diever cuminaivel d'ina serenera privata sur ils cunfins da la vischnanca  ora decida, en cas da dispita, la regenza. 3 Sche las parts n'èn betg ablas da decider davart l'import da l'indemnisaziun, decida  l'autoritad disponenta.  Art.  20 Surveglianza e scolaziun 1 Las vischnancas surveglian las sereneras privatas. 2 Il post spezialisà procura per las controllas periodicas da las sereneras publicas e  privatas e per la scolaziun dal persunal spezialisà.   5     815.100    Art.  21 Contribuziuns e taxas 1 Las  vischnancas  pretendan  contribuziuns  e  taxas  che  cuvran  ils  custs  e  che  correspundan al princip da la chaschunadra u dal chaschunader per la construcziun,   per il  manaschi,  per il  mantegniment,  per la sanaziun e per il  remplazzament da   sereneras publicas. 2 Uschenavant ch'igl existan circumstanzas spezialas, pajan las vischnancas ils custs   restants or da meds generals. 3 Las possessuras ed ils  possessurs  da las  sereneras fan retenziuns adequatas  per  mantegnair, per sanar e per remplazzar quellas.  Art.  22 Reglaments davart las auas persas 1 La construcziun ed il manaschi da sereneras publicas e privatas, l'obligaziun da  colliaziun, las premissas da colliaziun, la procedura e la finanziaziun dals custs da   construcziun e da manaschi ston vegnir ordinads da las vischnancas en la lescha da  construcziun ed en in reglament davart las auas persas.  3. Protecziun en dumondas da planisaziun  Art.  23 Secturs per la protecziun da las auas e dals areals per la protecziun  da l'aua sutterrana  1 La regenza reparta – suenter avair consultà las vischnancas – il territori chantunal  en secturs per la protecziun da las auas e zavra areals per la protecziun da l'aua   sutterrana.  Art.  24 Zonas per la protecziun da l'aua sutterrana 1 Las suprastanzas communalas zavran – suenter avair consultà las possessuras ed ils  possessurs sco er sin dumonda dal post spezialisà – las zonas da protecziun enturn  ils  enchaschaments  d'aua  sutterrana  ed  enturn  las  tschiffadas  da  funtauna.  Ellas  fixeschan las restricziuns da la proprietad necessarias. 2 Ils plans da las zonas da protecziun ed ils reglaments correspundents ston vegnir  approvads da la regenza per esser valaivels.  Art.  25 Procedura 1 Ils  plans  da  las  zonas  da  protecziun  ed  ils  reglaments  correspundents  vegnan  exponids  publicamain  en  las  vischnancas  pertutgadas  durant  30  dis.  A  las  proprietarias  ed  als  proprietaris  da  bains  immobigliars  pertutgads  vegn  communitgada l'exposiziun publica cun in'annunzia persunala. * 2 Tgi ch'è pertutgà da la zavrada da las zonas da protecziun e crai d'avair in interess  degn da vegnir protegì vi da l'aboliziun u vi da la midada da quella, po far protesta   entaifer  il  termin  d'exposiziun.  Davart  las  protestas  decida  la  suprastanza  communala.  6       815.100   3 Cunter decisiuns da protesta da la suprastanza communala po vegnir fatg recurs tar  la regenza entaifer 30 dis suenter la communicaziun. * 4 Davart recurs decida la regenza ensemen cun l'approvaziun dals plans da las zonas  da protecziun e dals reglaments correspundents.  Art.  26 Indemnisaziun 1 Eventuals  dretgs  d'indemnisaziun  en  connex  cun  la  zavrada  da  las  zonas  da  protecziun enturn enchaschaments d'aua sutterrana ed enturn tschiffadas da funtauna  vegnan  giuditgads  confurm al  senn tenor  las  disposiziuns  da la  lescha  davart  la  planisaziun dal territori per il chantun Grischun1). 2 Per cas che la zavrada vegn fatga preventivamain, pon ils custs vegnir indossads a  quellas parts che dovran l'aua en l'avegnir.  4. Tractament da liquids privlus per las auas  Art.  27 Center da rimnada 1 L'indriz da centers da rimnada per liquids privlus per las auas sco er l'utilisaziun u   l'allontanament  betg nuschaivel  da quels liquids sa drizza tenor las prescripziuns  davart  l'allontanament  da ruments  spezials  da la  legislaziun  chantunala  davart  la  gestiun da ruments.  Art.  28 Implants da manaschi e circulaziuns cun liquids privlus per las auas 1 Implants da manaschi e circulaziuns cun liquids privlus per las auas che retiran u   che portan chalur al terren ston avair ina permissiun dal chantun.  5. Prevenziun e reparaziun da donns  Art.  29 Servetsch cunter donns 1 Las  vischnancas ed il  chantun organiseschan  e  mantegnan  communablamain  in  servetsch cunter donns che correspunda a las relaziuns localas. 2 Manaschis  privats  che  produceschan,  elavureschan,  depositeschan  u  transportan  substanzas liquidas u substanzas solidas privlusas per las auas pon vegnir obligads  da la regenza d'organisar – per mesiras urgentas – in agen servetsch cunter donns. 3 Servetschs  cunter  donns  privats  pon,  per  indemnisaziun  dals  custs,  vegnir  consultads da tut temp da las autoritads communalas u chantunalas cumpetentas per  l'agid en cas d'accidents cun substanzas privlusas per las auas.  1) DG 801.100   7   http://www.gr-lex.gr.ch/data/801.100/rm   815.100    4 La  regenza  relascha  tras  in'ordinaziun1) las  prescripziuns  detagliadas  davart  il  servetsch cunter donns.  Art.  30 Mesiras preventivas 1 Per prevegnir ad in privel che smanatscha directamain las auas pon las autoritads   ch'èn cumpetentas per il servetsch cunter donns ordinar mesiras preventivas  en il  rom da lur cumpetenzas.  6. Contribuziuns chantunalas  Art.  31 Projects innovativs * 1 Il  chantun po conceder contribuziuns a projects ed a stabiliments innovativs per   tractar l'aua persa, sche quels gidan substanzialmain a proteger las resursas natiralas   u a mitigiar la grevezza per l'ambient. * 2 … *  Art.  32 * …  Art.  33 * …  Art.  34 * …  Art.  35 * …  7. Giurisdicziun  Art.  36 Procedura da meds legals 1 Cunter disposiziuns da vischnancas, da corporaziuns da vischnancas sco er dal post  spezialisà che stattan en connex cun ina permissiun da construcziun poi vegnir fatg  recurs tar la dretgira administrativa entaifer 30 dis. * 2 Autras disposiziuns dal post spezialisà suttastattan al recurs administrativ tenor la  lescha davart la giurisdicziun administrativa2). * 3 … *  1) DG 815.500 2) DG 370.100  8    http://www.gr-lex.gr.ch/data/370.100/rm http://www.gr-lex.gr.ch/data/815.500/rm    815.100   8. Disposiziuns penalas  Art.  37 Autoritad cumpetenta 1 La persecuziun ed il giudicament dals delicts che vegnan numnads en la lescha  federala è chaussa da las autoritads penalas ordinarias. 2 Per la persecuziun e per il giudicament dals surpassaments che vegnan numnads en  la lescha federala1) è cumpetent il departament.  Art.  38 Consultaziun dal post spezialisà 1 Las autoritads d'inquisiziun e da dretgira cumpetentas pon consultar organs dal post  spezialisà sco expertas u sco experts en dumondas da la protecziun da las auas.  Art.  39 Communicaziun 1 Sentenzias penalas, disposiziuns da refusa e disposiziuns da sistida ston er vegnir  communitgadas al post spezialisà.  9. Disposiziuns finalas  Art.  40 Ordinaziun executiva 1 Il cussegl grond relascha in'ordinaziun executiva tar questa lescha2).  Art.  41 Aboliziun dal dretg vertent 1 Cun l'entrada en vigur da questa lescha èn abolidas tut las prescripziuns che stattan   en cuntradicziun cun ella,  en spezial  la lescha introductiva tar la lescha federala   davart la protecziun da las auas encunter contaminaziun dals 4 d'october 19593).  Art.  42 Disposiziuns transitoricas 1. mancanza d'in plan general d'allontanament d'aua  1 Uscheditg  ch'ina  vischnanca  na  dispona  betg  d'in  plan  general  d'allontanament  d'aua,  procura  ella,  tenor  las  ordinaziuns  dal  post  spezialisà,  che  l'aua  persa  nunsmerdada vegnia tractada suandantamain tut tenor las relaziuns localas: a) sche las relaziuns idrologicas e geologicas permettan quai, duain ins la laschar   sfundrar; b) sch'i n'è betg pussaivel da la laschar sfundrar, ston ins inducir ella avertamain   u  tras  conducts  per  l'aua  da  plievgia  en  in'aua  sur  terra,  e  quai  cun  la  permissiun da l'autoritad chantunala;  1) CS 814.20 2) DG 815.200 3) CUL 1960, 93 e CUL 1995, 3411   9   http://www.gr-lex.gr.ch/data/815.200/rm http://db.clex.ch/link/Bund/814.20/rm   815.100    c) sche naginas da las metodas da tractament menziunadas n'èn pussaivlas, po  l'aua persa nunsmerdada vegnir manada en la serenera.  Art.  43 2. aua persa nunsmerdada che resulta permanentamain 1 Las vischnancas procuran, a norma da la lescha federala1), ch'ils disturbis da l'effect  da lur serenera che derivan da l'aua persa nunsmerdada, che resulta permanentamain,   vegnian reparads.  Art.  44 3. Adattaziun da relaschs communals 1 Ils  relaschs communals ston vegnir adattads a las novas prescripziuns entaifer 5   onns suenter l'entrada en vigur da questa lescha.  Art.  45 Entrada en vigur 1 Questa  lescha  vegn  messa  en  vigur2) da  la  regenza  suenter  ch'ella  è  vegnida  acceptada dal pievel.   1) CS 814.20 2) messa en vigur cun CR dal 1. da fanadur 1997 per il 1. d'october 1997  10    http://db.clex.ch/link/Bund/814.20/rm    815.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 08-06-1997 01-10-1997 relasch emprima versiun - 02-12-2002 01-09-2002 Art. 31 al. 2 midada - 31-08-2006 01-01-2007 Art. 25 al. 1 midada 2006, 3326 31-08-2006 01-01-2007 Art. 25 al. 3 midada 2006, 3326 31-08-2006 01-01-2007 Art. 36 al. 1 midada 2006, 3326 31-08-2006 01-01-2007 Art. 36 al. 2 midada 2006, 3326 31-08-2006 01-01-2007 Art. 36 al. 3 aboliziun 2006, 3326 19-10-2011 01-12-2012 Art. 34 al. 1 midada - 18-11-2014 01-01-2016 Art. 10 al. 2 integraziun 2014-031 18-11-2014 01-01-2016 Art. 17 al. 1 midada 2014-031 18-11-2014 01-01-2016 Art. 17 al. 3, a) midada 2014-031 18-11-2014 01-01-2016 Art. 17 al. 3, c) midada 2014-031 18-11-2014 01-01-2016 Art. 17 al. 3, d) integraziun 2014-031 18-11-2014 01-01-2016 Art. 17a integraziun 2014-031 18-11-2014 01-01-2016 Art. 31 midada dal titel 2014-031 18-11-2014 01-01-2016 Art. 31 al. 1 midada 2014-031 18-11-2014 01-01-2016 Art. 31 al. 2 aboliziun 2014-031 18-11-2014 01-01-2016 Art. 32 aboliziun 2014-031 18-11-2014 01-01-2016 Art. 33 aboliziun 2014-031 18-11-2014 01-01-2016 Art. 34 aboliziun 2014-031 18-11-2014 01-01-2016 Art. 35 aboliziun 2014-031   11     815.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 08-06-1997 01-10-1997 emprima versiun - Art. 10 al. 2 18-11-2014 01-01-2016 integraziun 2014-031 Art. 17 al. 1 18-11-2014 01-01-2016 midada 2014-031 Art. 17 al. 3, a) 18-11-2014 01-01-2016 midada 2014-031 Art. 17 al. 3, c) 18-11-2014 01-01-2016 midada 2014-031 Art. 17 al. 3, d) 18-11-2014 01-01-2016 integraziun 2014-031 Art. 17a 18-11-2014 01-01-2016 integraziun 2014-031 Art. 25 al. 1 31-08-2006 01-01-2007 midada 2006, 3326 Art. 25 al. 3 31-08-2006 01-01-2007 midada 2006, 3326 Art. 31 18-11-2014 01-01-2016 midada dal titel 2014-031 Art. 31 al. 1 18-11-2014 01-01-2016 midada 2014-031 Art. 31 al. 2 02-12-2002 01-09-2002 midada - Art. 31 al. 2 18-11-2014 01-01-2016 aboliziun 2014-031 Art. 32 18-11-2014 01-01-2016 aboliziun 2014-031 Art. 33 18-11-2014 01-01-2016 aboliziun 2014-031 Art. 34 18-11-2014 01-01-2016 aboliziun 2014-031 Art. 34 al. 1 19-10-2011 01-12-2012 midada - Art. 35 18-11-2014 01-01-2016 aboliziun 2014-031 Art. 36 al. 1 31-08-2006 01-01-2007 midada 2006, 3326 Art. 36 al. 2 31-08-2006 01-01-2007 midada 2006, 3326 Art. 36 al. 3 31-08-2006 01-01-2007 aboliziun 2006, 3326  12     	1. Disposiziuns generalas 	Art. 1 Intent 	Art. 2 Cumpetenza 	Art. 3 Corporaziuns da vischnancas 	Art. 4 Delegaziun da cumpetenzas dal post spezialisà 	Art. 5 Consultaziun da corporaziuns e da persunas privatas 	Art. 6 Princip da la chaschunadra u dal chaschunader 	Art. 7 Infurmaziun 	Art. 8 Mesiras repressivas 	Art. 9 Taxas per prestaziuns da servetsch  	2. Inducziun e tractament da l'aua persa 	2.1. Plan general d'allontanament d'aua 	Art. 10 Plan general d'allontanament d'aua  	2.2. Aua persa smerdada ed aua persa nunsmerdada 	Art. 11 Princips 	Art. 12 Aua persa smerdada 1. cumpetenza da las vischnancas 	Art. 13 2. cumpetenza dal post spezialisà 	Art. 14 Aua persa nunsmerdada 	Art. 15 Premissas tecnicas da l'aua persa per conceder la permissiun da construcziun 	Art. 16 Sanaziun  	2.3. Sereneras 	Art. 17 Construcziun e manaschi da sereneras publicas 	Art. 17a * Audiziun dal post spezialisà 	Art. 18 Diever cuminaivel da sereneras publicas 	Art. 19 Diever cuminaivel da sereneras privatas 	Art. 20 Surveglianza e scolaziun 	Art. 21 Contribuziuns e taxas 	Art. 22 Reglaments davart las auas persas   	3. Protecziun en dumondas da planisaziun 	Art. 23 Secturs per la protecziun da las auas e dals areals per la protecziun da l'aua sutterrana 	Art. 24 Zonas per la protecziun da l'aua sutterrana 	Art. 25 Procedura 	Art. 26 Indemnisaziun  	4. Tractament da liquids privlus per las auas 	Art. 27 Center da rimnada 	Art. 28 Implants da manaschi e circulaziuns cun liquids privlus per las auas  	5. Prevenziun e reparaziun da donns 	Art. 29 Servetsch cunter donns 	Art. 30 Mesiras preventivas  	6. Contribuziuns chantunalas 	Art. 31 Projects innovativs * 	Art. 32 * … 	Art. 33 * … 	Art. 34 * … 	Art. 35 * …  	7. Giurisdicziun 	Art. 36 Procedura da meds legals  	8. Disposiziuns penalas 	Art. 37 Autoritad cumpetenta 	Art. 38 Consultaziun dal post spezialisà 	Art. 39 Communicaziun  	9. Disposiziuns finalas 	Art. 40 Ordinaziun executiva 	Art. 41 Aboliziun dal dretg vertent 	Art. 42 Disposiziuns transitoricas 1. mancanza d'in plan general d'allontanament d'aua 	Art. 43 2. aua persa nunsmerdada che resulta permanentamain 	Art. 44 3. Adattaziun da relaschs communals 	Art. 45 Entrada en vigur   		2018-06-06T03:07:56+0200 	"7001 Chur" 	"Gesetzessammlung Kanton Graubünden"


canton: gr

abbreviation: OCPA

pdf_content: Ordinaziun tar la lescha introductiva tar la lescha federala davart la protecziun da las auas (ordinaziun chantunala davart la protecziun da las auas, OCPA)    815.200   Ordinaziun tar la lescha introductiva tar la lescha federala  davart la protecziun da las auas (ordinaziun chantunala  davart la protecziun da las auas, OCPA)  dals 27-01-1997 (versiun dals 01-01-2016)  sa basond sin l'artitgel 40 da la lescha introductiva tar la lescha federala davart la  protecziun da las auas, (lescha chantunala davart la protecziun da las auas, LCPA) 1)   dals 8 da zercladur 1997  relaschada dal cussegl grond ils 27 da schaner 19972)  1. Cumpetenza dal chantun  Art.  1 Organs executivs 1. departament, post spezialisà  1 Il  departament  cumpetent  è  il  departament  d'educaziun,  cultura  e  protecziun da  l'ambient. * 2 Il post spezialisà per la protecziun da las auas è l'uffizi per la natira e l'ambient. El   exequescha las prescripziuns davart la protecziun da las auas, uschenavant che ni il   dretg federal ni relaschs chantunals na decleran betg in auter organ sco cumpetent. * 3 Il post spezialisà po relaschar directivas, spezialmain per: a) laschar sfundrar auas persas betg smerdadas; b) elavurar il plan general d'allontanament d'aua; c) la controlla da sereneras.  Art.  2 2. regenza 1 La regenza: a) procura ch'i vegnian prendidas mesiras supplementaras vi da l'aua sezza, per   cas che la qualitad da l'aua n'è betg suffizienta;  1) DG 815.100 2) M dals 27 d'avust 1996, pagina 399; PCG 1996/97, 652  * tabellas da las modificaziuns a la fin dal relasch   1   http://www.gr-lex.gr.ch/data/815.100/rm   815.200    b) exequescha  las  prescripziuns  davart  il  mantegniment  da  l'aua  sutterrana  existenta;  c) exequescha  las  prescripziuns  davart  la  sanaziun  d'auas  currentas  ch'èn  influenzadas essenzialmain tras prender davent aua, tenor ils artitgels 80 ss. da  la lescha federala davart la protecziun da las auas (LPA)1)  2. Transferiment da cumpetenzas a las vischnancas  Art.  3 Pretensiuns 1 Il  servetsch tecnic  che vegn  pretendì d'ina  vischnanca è determinà,  sche quella  dispona per sasezza u ensemen cun autras vischnancas d'in post professiunal equipà  adequatamain  u  sche  las  incumbensas  vegnan  surdadas  a  persunas  privatas  adattadas. 2 Il contract concernent il transferiment d'incumbensas per la protecziun da las auas a  persunas privatas adattadas sto vegnir approvà dal departament.  Art.  4 Midada da las relaziuns 1 Vischnancas, a las qualas èn vegnidas transferidas cumpetenzas dal post spezialisà,  ston communitgar a quel las midadas en l'organisaziun da lur servetsch tecnic u tar  ils contracts cun persunas privatas.  1) CS 814.20  2    http://db.clex.ch/link/Bund/814.20/rm    815.200   3. Permissiuns dal dretg da la protecziun da las auas  3.1. CUMPETENZA  Art.  5 Regenza 1 La regenza dat las suandantas permissiuns: a) per prender aua (art. 29 LPA1)),  sch'i  vegn  fatga per quai ina procedura da   concessiun en il senn da la lescha chantunala davart il dretg da las auas u ina   procedura da permissiun en il senn da l'artitgel 113 da la lescha introductiva  tar il cudesch civil svizzer2);  b) per excepziuns dal princip da construir en zonas surbajegiadas dustanzas e  correcziuns d'auas currentas en moda natirala (art. 37 al. 3 LPA);3)  c) per purificaziuns e per svidadas da lais da fermada (art. 40 al. 2 LPA).  Art.  6 Departament 1 Il departament dat las suandantas permissiuns: a) * … b) per  prender  aua  (art. 29  LPA),  cun  resalva  da  l'artitgel 5 litera a  da  questa   ordinaziun; c) per excepziuns dal scumond da cuvrir u da metter en bischens auas currentas    (art. 38 al. 2 LPA); d) per mantunadas e per emplenidas en lais (art. 39 al. 2 LPA); e) per  pregiudicaziuns  essenzialas  da  las  auas  sutterranas  e  da  la  vegetaziun   dependenta dal nivel da l'aua sutterrana tar implants da fermada cun pitschna  autezza da fermada (art. 43 al. 5 LPA);  f) per  l'explotaziun  da  gera,  sablun  ed  auter  material  u  per  stgavaments  preparatorics (art. 44 al. 1 LPA).  Art.  7 Post spezialisà 1 Il post spezialisà dat las suandantas permissiuns: a) per inducir auas persas tractadas en in'aua u per sfundradas (art. 7 al. 1 LPA4)); b) per introducir auas persas betg malnettas ch'ins na po betg laschar sfundrar en    in'aua sur terra (art.7 al. 2 LPA);  1) CS 814.20 2) DG 210.100 3) Tras  l'art.  15  da  l'ordinaziun  davart  la  delegaziun  da  cumpetenzas  da  la  regenza  als   departaments  ed als  posts  da  servetsch (DG  170.340) vegn  la  cumpetenza  da permetter  excepziuns dal princip da construir en zonas surbajegiadas dustanzas e correcziuns d'auas  currentas en moda natirala delegada al departament; entrà en vigur il 1. da schaner 2009.  4) CS 814.20   3   http://db.clex.ch/link/Bund/814.20/rm http://www.gr-lex.gr.ch/data/170.340/rm http://www.gr-lex.gr.ch/data/210.100/rm http://db.clex.ch/link/Bund/814.20/rm   815.200    c) per excepziuns dal scumond da manar directamain u indirectamain auas persas  betg  malnettas,  che  curran  permanentamain,  en  ina  serenera  centrala  (art. 12 al. 3 LPA);  d) per eriger e per midar edifizis e stabiliments sco er stgavaments, moviments  da  terren  e  lavurs  sumegliantas  en  secturs  particularmain  periclitads  (art. 19 al. 2 LPA);  e) * per  mesiras  tecnicas  da  l'aua  persa  che  divergeschan  dal  plan  general  d'allontanament d'aua;  f) * … g) * … h) * per indrizs da manaschi e circulaziuns cun liquids privlus  per las auas che   retiran u che portan chalur a l'aua u al terren (art. 28 LCPA1)); i) per  excepziuns  dal  scumond  da  remetter  material  d'alluviuns  en  las  auas   (art. 41 al. 1 LPA).  Art.  8 Autoritad d'approvaziun tenor la legislaziun speziala 1 Sch'in project è suttamess ad ina procedura d'approvaziun da la concessiun u dal  project  tenor  la  legislaziun  speziala,  è  l'autoritad  d'approvaziun  respectiva  cumpetenta  per  dar  eventualas  permissiuns  necessarias  tenor  il  dretg  davart  la  protecziun da las auas. 2 Las  permissiuns  tenor  il  dretg  davart  la  protecziun  da  las  auas  dastgan  vegnir   concedidas  mo,  sche  l'approvaziun  da  quella  autoritad  da  permissiun,  ch'è  normalmain cumpetenta, è avant maun.  3.2. PROCEDURA  Art.  9 Dumondas en connex cun permissiuns da construcziun 1. inoltraziun, publicaziun, exposiziun  1 Dumondas per permissiuns dal dretg da la protecziun da las auas che stattan en  connex cun ina dumonda da construcziun ston vegnir inoltradas – cun ils documents   necessaris – a la vischnanca. 2 La  vischnanca  communitgescha  la  dumonda  ensemen  cun  la  dumonda  da  construcziun en la moda usitada al lieu ed expona ils documents da dumonda per  l'invista publica durant il termin d'exposiziun. Dumondas per permissiuns dal dretg  da la protecziun da las auas, cunter la concessiun da las qualas igl exista il dretg da  recurs  tenor  l'artitgel 12 alinea 1  da la  lescha  federala  davart  la  protecziun da  la  natira e da la patria2), publitgescha la vischnanca ultra da quai er en il fegl uffizial   dal chantun.  1) DG 815.100 2) CS 451  4    http://db.clex.ch/link/Bund/451/rm http://www.gr-lex.gr.ch/data/815.100/rm    815.200   Art.  10 2. protesta, transmissiun, communicaziun da la decisiun 1 Durant il temp d'exposiziun pon persunas cun dretg da far recurs inoltrar protestas  tar la vischnanca. 2 Suenter la scadenza dal termin da protesta transmetta la vischnanca ils documents  da dumonda inclusiv eventualas protestas al post spezialisà per mauns da l'autoritad  da permissiun cumpetenta. Sche la dumonda per ina permissiun dal dretg davart la   protecziun da las auas stat en connex cun in project da construcziun, per il qual igl è   necessari  ina  permissiun  da  l'autoritad  chantunala  cumpetenta  per  edifizis  e  stabiliments ordaifer la zona da construcziun, transmetta la vischnanca ils documents  da dumonda vinavant a quella. * 3 L'autoritad  da  permissiun  cumpetenta  trametta  la  permissiun  dal  dretg  da  la  protecziun da las auas a la vischnanca per communitgar  quella a la petenta u al   petent ed ad eventualas persunas che fan protesta. 4 La vischnanca communitgescha la permissiun dal dretg da la protecziun da las auas  ensemen cun la permissiun da construcziun. 5 … *  Art.  11 Dumondas en connex cun in'approvaziun da la concessiun u dal  project  1 Dumondas per permissiuns dal dretg da la protecziun da las auas che stattan en  connex cun ina dumonda d'approvaziun speziala da la concessiun u dal project ston  vegnir  inoltradas  –  cun  ils  documents  necessaris  –  a  l'autoritad  d'approvaziun  respectiva. 2 L'autoritad d'approvaziun communitgescha la dumonda ensemen cun la dumonda  d'approvaziun da la concessiun u dal project en il fegl uffizial dal chantun ed expona   ils documents da la dumonda per l'invista publica. 3 Durant il temp d'exposiziun pon persunas cun dretg da far recurs inoltrar protestas  tar l'autoritad d'approvaziun. 4 La permissiun dal dretg da protecziun da las auas vegn integrada en l'approvaziun  da la concessiun u dal project.  Art.  12 Ulteriuras dumondas 1 Dumondas per permissiuns dal dretg da la protecziun da las auas che na stattan  betg en connex cun ina dumonda da permissiun da construcziun u cun ina dumonda  d'approvaziun  speziala  da  la  concessiun  u  dal  project,  ston  vegnir  inoltradas  directamain al post spezialisà. 2 Il post spezialisà publitgescha la dumonda en il fegl uffizial dal chantun ed expona  ils  documents  da  la  dumonda  durant  30  dis  tar  l'uffizi  per  l'invista  publica.   Exceptadas da l'obligaziun da publicaziun e d'exposiziun èn las permissiuns cunter  la  concessiun,  da  las  qualas  i  n'exista  betg  il  dretg  da  recurs  tenor   l'artitgel 12 alinea 1 da la lescha davart la protecziun da la natira e da la patria. *   5     815.200    3 Durant il temp d'exposiziun pon persunas cun dretg da far recurs inoltrar protestas  tar il post spezialisà. 4 La communicaziun da la permissiun dal dretg da la protecziun da las auas a la  petenta u al petent ed ad eventualas persunas che fan protesta succeda directamain  tras l'autoritad da permissiun.  4. Annunzias  Art.  13 Eveniments extraordinaris 1 Tgi che maina in implant commerzial u industrial u ina serenera, communitgescha   immediatamain al post spezialisà eveniments extraordinaris en il manaschi, ils quals  pudessan chaschunar ch'il  manaschi ordinari da la serenera vegnia periclità u che  l'introducziun prescritta da l'aua persa en in'aua u l'allontanament prescrit da la glitta   da serenera na fissan betg pli pussaivels.  Art.  14 Cas da donns 1 Tgi che chaschuna ina contaminaziun da las auas u stgaffescha in stadi che pudess  chaschunar ina contaminaziun da las auas, sto communitgar quai immediatamain a  la centrala d'acziuns da la polizia. *  Art.  15 Provas da marcaziun 1 Tgi che vul far provas da marcaziun en in'aua sto communitgar quai ordavant al   post spezialisà.  4.a Contribuziuns chantunalas *  Art.  15a * Contribuziuns a projects ed a stabiliments innovativs 1 La concessiun da contribuziuns a projects ed a stabiliments innovativs per tractar   l'aua persa sa drizza tenor l'artitgel 39 OCPAmb.  5. Disposiziuns finalas  Art.  16 Disposiziuns executivas 1 La  regenza  relascha  las  disposiziuns  executivas  necessarias  tar  la  legislaziun  chantunala davart la protecziun da las auas.  6       815.200   Art.  17 Aboliziun da relaschs 1 Cun l'entrada en vigur da questa ordinaziun èn abolidas tut las prescripziuns che  stattan en cuntradicziun cun ella, en spezial: a) l'ordinaziun davart la protecziun da las auas dal cussegl grond dals 3 d'october   19731); b) ils artitgels 19 fin 24 da l'ordinaziun davart l'economisaziun dals ruments dal   1. da zercladur 19892).  Art.  18 Entrada en vigur 1 Questa ordinaziun entra en vigur3) cun la lescha introductiva tar la lescha federala  davart la protecziun da las auas (LCPA).  1) CUL 1974, 424, CUL 1989, 2217 e CUL 1995, 3422 2) CUL 1989, 2213 3) il 1. d'october 1997   7     815.200    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 27-01-1997 01-10-1997 relasch emprima versiun - 06-12-2004 01-11-2005 Art. 10 al. 2 midada 2005, 1629 06-12-2004 01-11-2005 Art. 10 al. 5 aboliziun 2005, 1629 31-08-2006 01-01-2007 Art. 12 al. 2 midada 2006, 2006 30-06-2015 01-01-2016 Art. 1 al. 1 midada 2015-021 30-06-2015 01-01-2016 Art. 1 al. 2 midada 2015-021 30-06-2015 01-01-2016 Art. 6 al. 1, a) aboliziun 2015-021 30-06-2015 01-01-2016 Art. 7 al. 1, e) midada 2015-021 30-06-2015 01-01-2016 Art. 7 al. 1, f) aboliziun 2015-021 30-06-2015 01-01-2016 Art. 7 al. 1, g) aboliziun 2015-021 30-06-2015 01-01-2016 Art. 7 al. 1, h) midada 2015-021 30-06-2015 01-01-2016 Art. 14 al. 1 midada 2015-021 30-06-2015 01-01-2016 Titel 4.a integraziun 2015-021 30-06-2015 01-01-2016 Art. 15a integraziun 2015-021  8       815.200   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 27-01-1997 01-10-1997 emprima versiun - Art. 1 al. 1 30-06-2015 01-01-2016 midada 2015-021 Art. 1 al. 2 30-06-2015 01-01-2016 midada 2015-021 Art. 6 al. 1, a) 30-06-2015 01-01-2016 aboliziun 2015-021 Art. 7 al. 1, e) 30-06-2015 01-01-2016 midada 2015-021 Art. 7 al. 1, f) 30-06-2015 01-01-2016 aboliziun 2015-021 Art. 7 al. 1, g) 30-06-2015 01-01-2016 aboliziun 2015-021 Art. 7 al. 1, h) 30-06-2015 01-01-2016 midada 2015-021 Art. 10 al. 2 06-12-2004 01-11-2005 midada 2005, 1629 Art. 10 al. 5 06-12-2004 01-11-2005 aboliziun 2005, 1629 Art. 12 al. 2 31-08-2006 01-01-2007 midada 2006, 2006 Art. 14 al. 1 30-06-2015 01-01-2016 midada 2015-021 Titel 4.a 30-06-2015 01-01-2016 integraziun 2015-021 Art. 15a 30-06-2015 01-01-2016 integraziun 2015-021   9    	1. Cumpetenza dal chantun 	Art. 1 Organs executivs 1. departament, post spezialisà 	Art. 2 2. regenza  	2. Transferiment da cumpetenzas a las vischnancas 	Art. 3 Pretensiuns 	Art. 4 Midada da las relaziuns  	3. Permissiuns dal dretg da la protecziun da las auas 	3.1. Cumpetenza 	Art. 5 Regenza 	Art. 6 Departament 	Art. 7 Post spezialisà 	Art. 8 Autoritad d'approvaziun tenor la legislaziun speziala  	3.2. Procedura 	Art. 9 Dumondas en connex cun permissiuns da construcziun 1. inoltraziun, publicaziun, exposiziun 	Art. 10 2. protesta, transmissiun, communicaziun da la decisiun 	Art. 11 Dumondas en connex cun in'approvaziun da la concessiun u dal project 	Art. 12 Ulteriuras dumondas   	4. Annunzias 	Art. 13 Eveniments extraordinaris 	Art. 14 Cas da donns 	Art. 15 Provas da marcaziun  	4.a Contribuziuns chantunalas * 	Art. 15a * Contribuziuns a projects ed a stabiliments innovativs  	5. Disposiziuns finalas 	Art. 16 Disposiziuns executivas 	Art. 17 Aboliziun da relaschs 	Art. 18 Entrada en vigur   		2018-06-06T04:00:11+0200 	"7001 Chur" 	"Gesetzessammlung Kanton Graubünden"


pdf_content: Ordinaziun da taxas per la protecziun da l'ambient    815.350   Ordinaziun da taxas per la protecziun da l'ambient *  dals 27-10-1998 (versiun dals 01-01-2015)  sa basond sin l'art. 48 da la lescha federala davart la protecziun da l'ambient (lescha  da protecziun da l'ambient, LPAmb) dals 7 d'october 19831) e sin l'art. 9 da la lescha  introductiva tar la lescha federala davart la protecziun da las auas (lescha chantunala  davart la protecziun da las auas, LCPA) dals 8 da zercladur 19972) e sin l'art. 11 al. 2  da la  lescha introductiva  tar  la  lescha federala  davart  la  protecziun da l'ambient  (LCPAmb) dals 2 da december 20013) *  relaschada da la regenza ils 27 d'october 1998  Art.  1 Permissiuns ed autras disposiziuns 1 Per permissiuns ed autras disposiziuns da la regenza, dal departament e da l'uffizi   per la natira e l'ambient sa basond sin la legislaziun davart la protecziun da l'ambient   e da las auas sco er sin la lescha davart ils implants da transport en conducts 4) e sin la  lescha  introductiva  tar  il  cudesch  civil  svizzer5) vegnan  incassadas  dals  petents  respectivamain dals adressats las taxas numnadas en l'agiunta 1. * 2 Per permissiuns ed autras disposiziuns, da las qualas il relasch è collià cun custs   spezialmain auts, vegn calculada la taxa tenor ils custs, er sche quai n'è betg previs   en l'agiunta 1. 3 Sch'igl è necessari in'expertisa per giuditgar ina dumonda da permissiun e sch'i n'è  betg  agiuntà  ina  tala  als  documents  per  la  dumonda,  po  l'uffizi  per  la  natira  e  l'ambient sa procurar in'expertisa a quint dal petent. * 4 Inspecziuns al lieu pon vegnir messas a quint separadamain tenor ils custs. *  Art.  2 Collaudaziun 1 En las taxas tenor l'agiunta 1, 1. part, cifras 1–4 ed 11, sco er 2. part, cifras 1, 3–4,  6–9, 11, 17 e 19 è inclusa la collaudaziun dals stabiliments. Repetiziuns necessarias  da collaudaziuns vegnan messas a quint tenor ils custs. *  1) CS 814.01 2) DG 815.100 3) DG 820.100 4) CS 746.1 5) DG 210.100  * tabellas da las modificaziuns a la fin dal relasch   1   http://db.clex.ch/link/Bund/814.01/rm http://www.gr-lex.gr.ch/data/210.100/rm http://db.clex.ch/link/Bund/746.1/rm http://www.gr-lex.gr.ch/data/820.100/rm http://www.gr-lex.gr.ch/data/815.100/rm   815.350    2 Mesiraziuns da collaudaziun vegnan scuntradas separadamain.  Art.  3 Controllas e mesiraziuns, controllas posteriuras * 1 Per controllas e mesiraziuns che vegnan fatgas da l'uffizi per la natira e l'ambient   sez, vegnan incassadas las taxas numnadas en l'agiunta 2. * 2 Per controllas e mesiraziuns che l'uffizi per la natira e l'ambient fa sez e che n'èn  betg numnadas expressivamain en l'agiunta 2, pon vegnir incassadas taxas. Quellas  vegnan calculadas tenor ils custs. * 3 Per  controllas  e  mesiraziuns  che  l'uffizi  per  la  natira  e  l'ambient  lascha  far   totalmain u parzialmain da terzas persunas, po el metter a quint vinavant ils custs  che resultan. * 4 Sche  las  controllas  e  mesiraziuns  mussan  che  las  prescripziuns  legalas  respectivamain  las  limitas  n'èn  betg  resguardadas,  vegnan  fatgas  controllas  posteriuras. En quest cas vegnan incassadas las taxas tenor quest artitgel  anc ina  giada. * 5 Per controllas e mesiraziuns che chaschunan custs spezialmain auts, vegn calculada  la taxa tenor ils custs, er sche quai n'è betg previs en l'agiunta 2. *  Art.  4 * Retschertgas per terzas persunas 1 Sche l'uffizi  per la natira e l'ambient lascha far enquistas e retschertgas, per las  qualas  terzas  persunas èn obligadas,  u  sch'el  fa  sez talas  cun il  consentiment  da  terzas persunas, metta el a quint vinanvant a quellas ils custs che resultan. *  Art.  5 Prestaziuns da servetsch spezialas 1 Per prestaziuns da servetsch spezialas pon vegnir incassadas las taxas numnadas en  l'agiunta 2. * 2 Per prestaziuns da servetsch spezialas che n'èn betg numnadas en l'agiunta 2, pon  vegnir incassadas taxas. Quellas vegnan calculadas tenor ils custs. * 3 … * 4 … * 5 Per prestaziuns da servetsch spezialas che n'èn betg numnadas en l'agiunta 2, pon  vegnir incassadas taxas. Quellas vegnan calculadas tenor ils custs.  Art.  5a * …  Art.  6 Examinaziun ecologica 1 Las  expensas  ed  ils  custs  che  resultan  als  uffizis  chantunals  per  realisar  examinaziuns ecologicas vegnan messas a quint als petents tenor ils custs.  2       815.350   Art.  7 Scuntrada tenor expensas 1 Per metter a quint ils custs tenor las expensas valan las tariffas tenor il conclus da  la regenza davart ils pretschs da producziun dal chantun per prestaziuns spezialas   che vala il mument decisiv. 2 Decisiv è il mument che la permissiun è vegnida concedida, ch'ina disposiziun è  vegnida relaschada, che las controllas èn vegnidas realisadas e che la prestaziun da  servetsch speziala è vegnida pretendida.  Art.  8 Dispensaziun da taxas, reducziun da taxas 1 Per permissiuns ed autras disposiziuns che pertutgan ils indrizs per la protecziun da  las auas, als quals il chantun paja contribuziuns, sco er per edifizis e stabiliments  ch'il chantun construescha sco patrun da construcziun, na vegnan incassadas naginas  taxas. 2 Sch'ina permissiun vegn refusada, po la taxa vegnir reducida u relaschada. 3 … * 4 … * 5 En singuls cas ed excepziunalmain po l'autoritad reducir u annullar ina taxa, sch'i  fiss  incommensurà  d'incassar  la  taxa  cumplaina  u  sche  la  concessiun  da  la  permissiun è colliada cun custs spezialmain bass. *  Art.  9 Entrada en vigur, aboliziun dal dretg vertent 1 Questa ordinaziun entra en vigur il 1. da schaner 1999. 2 A quest  termin  vegn  abolì  l'urden  da taxas  per  la  protecziun  da las  auas  e  da   l'ambient dals 3 da december 19911).  1) CUL 1991, 2596   3     815.350    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 27-10-1998 01-01-1999 relasch emprima versiun - 16-12-2003 01-01-2004 titel dal relasch midada - 16-12-2003 01-01-2004 ingress midada - 16-12-2003 01-01-2004 Art. 1 al. 1 midada - 16-12-2003 01-01-2004 Art. 1 al. 3 midada - 16-12-2003 01-01-2004 Art. 1 al. 4 integraziun - 16-12-2003 01-01-2004 Art. 3 al. 1 midada - 16-12-2003 01-01-2004 Art. 3 al. 2 midada - 16-12-2003 01-01-2004 Art. 3 al. 3 midada - 16-12-2003 01-01-2004 Art. 4 revisiun totala - 16-12-2003 01-01-2004 Art. 5 al. 1 midada - 16-12-2003 01-01-2004 Art. 5 al. 2 midada - 16-12-2003 01-01-2004 Art. 5a integraziun - 23-12-2014 01-01-2015 titel dal relasch midada 2014-042 23-12-2014 01-01-2015 Art. 1 al. 4 midada 2014-042 23-12-2014 01-01-2015 Art. 2 al. 1 midada 2014-042 23-12-2014 01-01-2015 Art. 3 midada dal titel 2014-042 23-12-2014 01-01-2015 Art. 3 al. 1 midada 2014-042 23-12-2014 01-01-2015 Art. 3 al. 2 midada 2014-042 23-12-2014 01-01-2015 Art. 3 al. 3 midada 2014-042 23-12-2014 01-01-2015 Art. 3 al. 4 midada 2014-042 23-12-2014 01-01-2015 Art. 3 al. 5 integraziun 2014-042 23-12-2014 01-01-2015 Art. 4 al. 1 midada 2014-042 23-12-2014 01-01-2015 Art. 5 al. 1 midada 2014-042 23-12-2014 01-01-2015 Art. 5 al. 3 aboliziun 2014-042 23-12-2014 01-01-2015 Art. 5 al. 4 aboliziun 2014-042 23-12-2014 01-01-2015 Art. 5a aboliziun 2014-042 23-12-2014 01-01-2015 Art. 8 al. 3 aboliziun 2014-042 23-12-2014 01-01-2015 Art. 8 al. 4 aboliziun 2014-042 23-12-2014 01-01-2015 Art. 8 al. 5 midada 2014-042 23-12-2014 01-01-2015 Agiunta 1 midada dal cuntegn 2014-042 23-12-2014 01-01-2015 Agiunta 2 midada dal cuntegn 2014-042  4       815.350   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 27-10-1998 01-01-1999 emprima versiun - titel dal relasch 16-12-2003 01-01-2004 midada - titel dal relasch 23-12-2014 01-01-2015 midada 2014-042 ingress 16-12-2003 01-01-2004 midada - Art. 1 al. 1 16-12-2003 01-01-2004 midada - Art. 1 al. 3 16-12-2003 01-01-2004 midada - Art. 1 al. 4 16-12-2003 01-01-2004 integraziun - Art. 1 al. 4 23-12-2014 01-01-2015 midada 2014-042 Art. 2 al. 1 23-12-2014 01-01-2015 midada 2014-042 Art. 3 23-12-2014 01-01-2015 midada dal titel 2014-042 Art. 3 al. 1 16-12-2003 01-01-2004 midada - Art. 3 al. 1 23-12-2014 01-01-2015 midada 2014-042 Art. 3 al. 2 16-12-2003 01-01-2004 midada - Art. 3 al. 2 23-12-2014 01-01-2015 midada 2014-042 Art. 3 al. 3 16-12-2003 01-01-2004 midada - Art. 3 al. 3 23-12-2014 01-01-2015 midada 2014-042 Art. 3 al. 4 23-12-2014 01-01-2015 midada 2014-042 Art. 3 al. 5 23-12-2014 01-01-2015 integraziun 2014-042 Art. 4 16-12-2003 01-01-2004 revisiun totala - Art. 4 al. 1 23-12-2014 01-01-2015 midada 2014-042 Art. 5 al. 1 16-12-2003 01-01-2004 midada - Art. 5 al. 1 23-12-2014 01-01-2015 midada 2014-042 Art. 5 al. 2 16-12-2003 01-01-2004 midada - Art. 5 al. 3 23-12-2014 01-01-2015 aboliziun 2014-042 Art. 5 al. 4 23-12-2014 01-01-2015 aboliziun 2014-042 Art. 5a 16-12-2003 01-01-2004 integraziun - Art. 5a 23-12-2014 01-01-2015 aboliziun 2014-042 Art. 8 al. 3 23-12-2014 01-01-2015 aboliziun 2014-042 Art. 8 al. 4 23-12-2014 01-01-2015 aboliziun 2014-042 Art. 8 al. 5 23-12-2014 01-01-2015 midada 2014-042 Agiunta 1 23-12-2014 01-01-2015 midada dal cuntegn 2014-042 Agiunta 2 23-12-2014 01-01-2015 midada dal cuntegn 2014-042   5      815.350-A1       1    Agiunta 1   (versiun dals 01-01-2015)   1. Permissiuns ed autras disposiziuns sin basa da la legislaziun  davart la protecziun da l'ambient    1. Permissiun per construir ina deponia (art. 30e al. 2  LPAmb) tenor expensas   2. Consentiment a la permissiun da construcziun per  auters stabiliments per dismetter ruments che deponias  (art. 42 al. 2 LCPAmb)   a) stabiliments per arder ruments tenor expensas  b) stabiliments da cumpostar fr. 300.– fin fr. 1500.–  c) plazzas da rimnar e da zavrar ruments da   construcziun fr. 600.– fin fr. 3000.–  d) plazzas da rimnar vehichels ord diever fr. 300.– fin fr. 1500.–  e) deposit da ruments temporar fr. 300.– fin fr. 1500.–  f) auters tenor expensas   3. Permissiun per manar ina deponia (art. 30e al. 2  LPAmb) u in auter stabiliment per dismetter ruments  (art. 43 LCPAmb) fr. 600.– fin fr. 6000.–   4. Permissiun per prender encunter ruments spezials u  auters ruments ch'èn suttamess a la controlla (art. 8  OTrR) fr. 300.– fin fr. 1500.–   5. Consentiment a la permissiun da construcziun per  stabiliments che chaschunan impestaziuns da l'aria  considerablas (art. 13 LCPAmb)  a) per installaziuns da combustiun fr. 100.– fin fr. 600.–  b) per auters stabiliments tenor expensas   6. Rapport da la mesiraziun per installaziuns da  combustiun e per motors da combustiun staziunars  (art. 13 OPAria, art. 15 LCPAmb), eventualmain  inclusiv la disposiziun da sanaziun (art. 8 OPAria, art.  16 LCPAmb) fr. 100.– fin fr. 500.–   7. Prolungaziun dal termin da sanaziun per stabiliments  da combustiun (art. 11 OPAria) fr. 100.– fin fr. 500.–     815.350-A1       2      8. Consentiment a la permissiun da construcziun per  stabiliments cun locals sensibels a canera en territoris  engrevgiads cun canera (art. 25 al. 2 LCPAmb) tenor expensas   9. Permissiun per arder ruments verds (art. 26b OPAria) fr. 50.– fin fr. 500.–  10. Consentiment a la permissiun da construcziun tar   intervenziuns en bains immobigliars engrevgiads cun  ruments (art. 48 LCPAmb) fr. 300.– fin fr. 3000.–   11. Consentiment a la permissiun da construcziun per  stabiliments en manaschis ch'èn suttamess a  l'ordinaziun davart la protecziun cunter incaps  relevants (art. 52 al. 2 LCPAmb) fr. 300.– fin fr. 3000.–   12. Fixaziun da las finamiras da sanaziun e da las mesiras  da sanaziun e.u.v. en cas da deponias veglias (art. 18  al. 2 OSDV) fr. 300.– fin fr. 3000.–   13. Disposiziun davart la repartiziun dals custs per la  sanaziun da deponias veglias (art. 32d LPAmb) fr. 300.– fin fr. 5000.–   14. Permissiun per alienar u per divider in bain  immobigliar, nua ch'i sa chatta in lieu ch'è registrà en  il cataster dals lieus contaminads (art. 32dbis al. 3  LPAmb) fr. 300.– fin fr. 5000.–   15. Autras disposiziuns sin basa da la lescha federala  davart la protecziun da l'ambient, da sias ordinaziuns  executivas sco er da la legislaziun chantunala davart la  protecziun da l'ambient.  tenor expensas   2. Permissiuns ed autras disposiziuns sin basa da la legislaziun  federala davart la protecziun da las auas e da la lescha federala  davart ils implants da conducts da transport1)   1. Permissiun per manar aua persa nettegiada en in'aua  da surfatscha resp. per laschar sfundrar aua persa  nettegiada (art. 7 al. 1 LPAuas)  a) or d'edifizis d'abitar fr. 200.– fin fr. 1000.–  b) or d'implants da gera, plazzals da construcziun,   interpresas d'industria e da mastergn e.u.v. fr. 300.– fin fr. 1500.–  2. Permissiun per inducir aua persa nunsmerdada en   in'aua sur terra (art. 7 al. 2 LPAuas) fr. 200.– fin fr. 1000.–  3. Ordinaziun d'in tractament preliminar per aua persa   (art. 12 al. 1 LPAuas) resp. permissiun per inducir aua  persa tractada en la chanalisaziun fr. 300.– fin fr. 1500.–                                                                     1 ) CS 746.1       815.350-A1       3    4. Ordinaziun d'in allontanament adequat da l'aua persa  che n'è betg adattada per il tractament en ina serenera  centrala (art. 12 al. 2 LPAuas) fr. 300.– fin fr. 1500.–   5. Permissiun excepziunala per inducir en ina serenera  centrala aua persa nunsmerdada che resulta  cuntinuadamain (art. 12 al. 3 LPAuas) fr. 300.– fin fr. 1500.–   6. Permissiun per construir e per midar edifizis e  stabiliments sco er stgavaments, moviments dal terren  e lavurs sumegliantas en secturs spezialmain  periclitads (art. 19 al. 2 LPAuas, art. 32 al. 2 lit. a fin f  OPAuas)   a) construcziuns sut terra fr. 300.– fin fr. 1500.–  b) stabiliments che violeschan las stresas da cuvrida u   las stresas impermeablas fr. 300.– fin fr. 1500.–  c) utilisaziuns da l'aua sutterrana fr. 300.– fin fr. 1500.–  d) drenaschas e sauaziuns permanentas tenor expensas  e) render visibel il livel da l'aua sutterrana tenor expensas  f) sondagis fr. 300.– fin fr. 1500.–   7. Permissiun per construir e per midar stabiliments da  magasinaziun e plazzas da transtgargiada en secturs  spezialmain periclitads (art. 19 al. 2 LPAuas, art. 32  al. 2 lit. g fin j OPAuas)   a) stabiliments da magasinaziun per ladim natiral   liquid fr. 300.– fin fr. 1500.–  b) stabiliments da magasinaziun per liquids privlus   per las auas, che pon en quantitads pitschnas  periclitar l'aua, cun in volumen d'utilisaziun da  passa 2000 l per recipient da magasinaziun  1. d'ina capacitad totala da passa 2000 l fin   10 000 l fr 600.–  2. d'ina capacitad totala da passa 10 000 l fin   100 000 l fr 1000.–  3. d'ina capacitad totala da passa 100 000 l tenor expensas   c) stabiliments da magasinaziun per liquids privlus  per las auas en zonas ed areals da protecziun da  l'aua sutterrana cun in volumen d'utilisaziun da  passa 450 l  1. fin ina capacitad totala da 10 000 l  fr. 500.– fin fr. 1500.–  2. d'ina capacitad totala da passa 10 000 l fin   30 000 l fr. 1000.– fin fr. 3000.–  d) plazzas da transtgargiada per liquids privlus per las   auas  1. tancadis cun 1 fin 4 distributurs da benzin fr. 500.– fin fr. 800.–  2. tancadis cun passa 4 distributurs da benzin fr. 1000.– fin fr. 2000.–  3. autras plazzas da transtgargiada tenor expensas     815.350-A1       4      8. Registraziun da la construcziun u da la midada d'in  stabiliment da magasinaziun che cuntegna liquids che  pericliteschan las auas (art. 22 al. 5 LPAuas) fr. 100.– fin fr. 300.–   9. Permissiun per implants da manaschi e per  circulaziuns cun liquids privlus per las auas, che  retiran chalur or da l'aua u or dal terren (art. 28 LCPA)  a) en territoris idrogeologicamain nunproblematics,   per stabiliment fr 300.–  b) en territoris idrogeologicamain problematics tenor expensas  c) en cas da stabiliments gronds (passa 10 sondas   geotermicas) tenor expensas  10. Permissiun da zonas da protecziun enturn   enchaschaments d'aua sutterrana ed enturn tschiffadas  da funtauna (art. 20 al. 1 LPAuas, art. 24 al. 2 LCPA) fr. 1000.– fin fr. 5000.–   11. Permissiun per prelevaziuns d'aua  a) or d'auas currentas u or da lais (art. 29 LPAuas) tenor expensas  b) or d'ina funtauna d'aua sutterrana (art. 29 LPAuas,   art. 113 LItCCS) fr. 700.– fin fr. 3500.–  12. Permissiun excepziunala per cuvrir auas currentas u   per metter auas currentas en bischens (art. 38 al. 2  LPAuas) fr. 300.– fin fr. 1500.–   13. Permissiun per emplenidas en lais (art. 39 al. 2  LPAuas) tenor expensas   14. Permissiun per derschentadas e per svidadas da zonas  da retegnida (art. 40 al. 2 LPAuas) tenor expensas   15. Permissiun excepziunala per la restituziun da material  flottant en in'aua (art. 42 al. 1 LPAuas) tenor expensas   16. Permissiun excepziunala en cas d'implants  d'accumulaziun da pitschna autezza d'accumulaziun  (art. 43 al. 5 LPAuas) tenor expensas   17. Permissiun per l'explotaziun da gera, da sablun u  d'auter material u per stgavaments preparatorics  (art. 44 LPAuas)  a) quantitad da prelevaziun fin 5000 m3 per onn fr. 500.– fin fr. 2500.–  b) quantitad da prelevaziun da passa 5000 m3 fin   20 000 m3 per onn fr. 2000.– fin fr. 10 000.–  c) quantitad da prelevaziun da passa 20 000 m3 per   onn tenor expensas  18. Autras disposiziuns sa basond sin la legislaziun   federala davart la protecziun da las auas tenor expensas  19. Construcziun e manaschi da stabiliments da conducts   (art. 42 LITC) fr. 300.– fin fr. 3000.–      815.350-A2       1    Agiunta 2   (versiun dals 01-01-2015)   1. Controllas e mesiraziuns   1. Mesiraziuns da las emissiuns tar installaziuns da  combustiun e tar motors da combustiun staziunars  (art. 13 OPAria, art. 15 LCPAmb) fr. 500.– fin fr. 2500.–   2. Analisa da la tschendra en cas ch'i vegn suspectà in  abus da combustibels fr. 100.– fin fr. 250.–   3. Mesiraziuns da la canera sin basa da l'ordinaziun  davart la protecziun cunter canera (maximalmain  2 uras) fr 750.–  a) mintga ulteriura ura fr 100.–  b) evaluaziun, elavuraziun d'in rapport tenor expensas   4. Mesiraziuns dal livel dal tun sin basa da l'ordinaziun  davart donns da suns e radis da laser (maximalmain  1 ura) fr 600.–  a) mintga ulteriura ura fr 100.–  b) evaluaziun, elavuraziun d'in rapport tenor expensas   5. Autras controllas e mesiraziuns tenor expensas   2. Prestaziuns da servetsch spezialas   1. Consegna da datas da mesiraziun, da plans, da  rapports e.u.v.  tenor expensas   2. Prelevaziuns da provas tras l'uffizi per la natira e  l'ambient sin dumonda d'ina terza persuna tenor expensas   3. Utilisaziun da posts da mesiraziun e d'apparats da  mesiraziun tras terzas persunas fr. 100.– fin fr. 1000.–   4. Rapport tecnic davart las emissiuns da stabiliments  cun radis nunionisants fr. 500.– fin fr. 3500.–   5. Accumpagnament da derschentadas da zonas da  retegnida tenor expensas   6. Autras prestaziuns da servetsch spezialas tenor expensas    	Art. 1 Permissiuns ed autras disposiziuns 	Art. 2 Collaudaziun 	Art. 3 Controllas e mesiraziuns, controllas posteriuras * 	Art. 4 * Retschertgas per terzas persunas 	Art. 5 Prestaziuns da servetsch spezialas 	Art. 5a * … 	Art. 6 Examinaziun ecologica 	Art. 7 Scuntrada tenor expensas 	Art. 8 Dispensaziun da taxas, reducziun da taxas 	Art. 9 Entrada en vigur, aboliziun dal dretg vertent  		2018-06-06T03:26:27+0200 	"7001 Chur" 	"Gesetzessammlung Kanton Graubünden"


pdf_content: Ordinaziun davart il servetsch cunter donns    815.500   Ordinaziun davart il servetsch cunter donns  dals 27-10-1998 (versiun dals 01-01-2005)  sa basond sin l'art. 49 al. 1 da la lescha federala  davart  la protecziun da las auas   (LPA)  dals  24 da  schaner  19911),  sin  l'art. 59  da  la  lescha  federala  davart  la  protecziun da l'ambient (lescha da protecziun da l'ambient, LPAmb) dals 7 d'october  19832),  sin  l'art. 29 al. 4  da la  lescha introductiva  tar  la  lescha federala  davart  la  protecziun da las auas (lescha chantunala davart la protecziun da las auas, LCPA)  dals 8 da zercladur 19973) sco er sin l'art. 52 al. 2 da l'ordinaziun davart la polizia da  fieu ed ils fatgs da pumpiers en il chantun Grischun dals 30 da settember 19704) *  relaschada da la regenza ils 27 d'october 1998  1. Intent ed organisaziun  Art.  1 * Intent 1 L'ordinaziun regla las incumbensa,  l'organisaziun e la finanziaziun dal servetsch  cunter donns (dustanza d'ieli e da chemia).  Art.  2 * Persunas participadas, incumbensas 1 Il servetsch cunter donns vegn prestà da la polizia chantunala, dals pumpiers, dals   inspecturs da pumpiers, da las cussegliadras e dals cussegliaders spezialisads e da  l'uffizi per la natira e l'ambient. 2 Las persunas e las organisaziuns participadas ston – en cas ch'i mitschan substanzas  ed  organissems  che  pericliteschan  l'ambient  –  prender  mesiras  adattadas  per  cumbatter ils privels per ils umans e per l'ambient sco er per constatar e per reparar   ils donns.  1) CS 814.20 2) CS 814.01 3) DG 815.100 4) ussa art. 52 al. 1, DG 838.100  * tabellas da las modificaziuns a la fin dal relasch   1   http://db.clex.ch/link/Bund/814.20/rm http://www.gr-lex.gr.ch/data/838.100/rm http://www.gr-lex.gr.ch/data/815.100/rm http://db.clex.ch/link/Bund/814.01/rm   815.500    Art.  3 * Organisaziun 1 L'uffizi  da polizia da fieu procura per la planisaziun e per la preparaziun da las   mesiras preventivas sco er da las mesiras per dumagnar cas da donn cun substanzas  ed organissems che pericliteschan l'ambient.  L'uffizi  per la natira e l'ambient  sto  vegnir  consultà.  Resalvada  resta  l'execuziun  da  l'ordinaziun  davart  la  protecziun  cunter incaps relevants. 2 L'uffizi per la natira e l'ambient cusseglia l'uffizi da polizia da fieu en dumondas  tecnic-professiunalas ed organisatoricas. 3 L'uffizi per la natira e l'ambient maina in servetsch da pichet.  Art.  4 * …  Art.  5 * Basas 1 Las basas chantunalas dals servetschs cunter donns per la dustanza d'ieli e per la   dustanza  da  chemia  vegnan  installadas,  e  quai  sa  basond sin  in  contract  tranter  l'uffizi  da polizia da fieu ed ils purtaders (p.ex.  la vischnanca,  la corporaziun da  vischnancas, il manaschi). 2 L'uffizi  da  polizia  da  fieu  fixescha  il  sectur  d'acziun,  las  incumbensas  e  l'equipament da las basas. 3 L'acziun, l'equipament, la scolaziun e l'indemnisaziun da las basas vegnan reglads  tras in contract tranter l'uffizi da polizia da fieu ed ils purtaders da las basas.  Art.  6 * …  2. Equipament e scolaziun  Art.  7 * Directivas per l'equipament 1 L'uffizi da polizia da fieu relascha las directivas necessarias per l'equipament.  Art.  8 * Equipament dals pumpiers 1 Ils  pumpiers  ston  acquistar  l'equipament  necessari  che  correspunda  a  lur  incumbensa, e quai sin donn e cust da lur purtaders. 2 L'uffizi da polizia da fieu po ordinar che l'equipament necessari vegnia acquistà. *  Art.  9 Equipament da las basas 1 L'uffizi  da  polizia  da  fieu  metta  a  disposiziun  l'equipament  (vehichels  per  il   servetsch cunter donns ed il material tecnic) per las basas. * 2 El  paja  als  purtaders  da  las  basas  indemnisaziuns  per  mantegnair  l'equipament   tenor contract. *  2       815.500   3 Ils purtaders da las basas mettan a disposiziun – cunter ina indemnisaziun adequata  – ils edifizis necessaris per metter sut tetg l'equipament assegnà. * 4 Els èn responsabels per tegnair en salv accuratamain tut l'equipament.  Art.  10 * Scolaziun dals pumpiers 1 La scolaziun fundamentala dal cader e da las equipas da la basa succeda tras l'uffizi   da polizia da fieu en collavuraziun cun l'uffizi per la natira e l'ambient. L'uffizi da   polizia da fieu porta ils custs. 2 La scolaziun da las equipas per il  servetsch da pumpiers  general è chaussa dal   commando da pumpiers cumpetent. 3 L'uffizi  da  polizia  da  fieu  paja  indemnisaziuns  als  purtaders  da  basas  per  la  furmaziun supplementara dals pumpiers. 4 Il  program  per  la  furmaziun  supplementara  sto  vegnir  preschentà  a  l'uffizi  da  polizia da fieu per l'approvaziun ensemen cun il program general.  Art.  11 * …  3. Mesiras en cas da donn  Art.  12 Annunzia, infurmaziun 1 Cas  da  donn  ston  vegnir  annunziads  immediatamain  a  la  centrala  d'alarm  e  d'acziuns  (CAA) da  la  polizia  chantunala.  Quella  spedescha  vinavant  l'annunzia  tenor il schema d'annunzia. 2 L'uffizi  per la  natira e  l'ambient  decida sch'el  sto  eventualmain  spedir vinavant   l'annunzia a communitads pertutgadas. * 3 L'uffizi per la natira e l'ambient infurmescha la publicitad davart il cas da donn e  davart  las  mesiras  prendidas.  L'orientaziun  succeda  per  regla  tras  la  polizia  chantunala cun ina communicaziun en scrit a las medias. *  Art.  13 Mesiras 1 Tar  in  cas  da  donn  prendan  ils  pumpiers  las  emprimas  mesiras  da  defensiun  necessarias en lur sectur d'acziun ed en il rom da lur pussaivladads. 2 Sch'ils pumpiers na dumognan betg immediatamain cun agens meds il cas da donn,  sto il cumandant dal lieu da donnegiament dumandar agid tar la basa cumpetenta. 3 Il  cumandant  dal  lieu  da  donnegiament  e  l'uffizi  per  la  natira  e  l'ambient  pon   clamar ulteriuras forzas spezialisadas e forzas d'agid. *   3     815.500    Art.  14 * Intervenziuns en possess ester 1 Per  realisar  las  mesiras  necessarias  han  las  persunas  participadas  al  servetsch  cunter donns ed a las organisaziuns il dretg d'intervegnir en possess ester tant sco  che quai è necessari. Ils interess da las persunas pertutgadas ston vegnir resguardads  tant sco pussaivel.  Art.  15 Rapport 1 Davart l'andament d'ina acziun dal servetsch cunter donns sto il cumandant dal lieu  da donnegiament far in rapport d'acziun entaifer diesch dis per mauns da l'uffizi da  polizia da fieu. 2 L'uffizi da polizia da fieu spedescha immediatamain vinavant il rapport a l'uffizi  per la natira e l'ambient. *  Art.  16 Reparatura dal donn 1 L'uffizi per la natira e l'ambient procura per il scleriment e per la reparatura dals  donns consecutivs. El ordinescha las mesiras necessarias. * 2 Obligà da reparar ils donns consecutivs è da princip la proprietaria u il proprietari   da l'indriz u dal stabiliment che ha effectuà il donn, u tgi che ha chaschunà il donn. 3 Sche quellas u quels ch'èn obligads n'èn betg abels u na vulan betg realisar las   mesiras  ordinadas,  lascha l'uffizi  per la  natira e  l'ambient  far  las mesiras  sin lur   custs. *  4. Purtar ils custs  Art.  17 * Indemnisaziun dals custs tras il chantun 1 Ils custs che vegnan chaschunads tar ils pumpiers e tar terzas persunas engaschadas   en connex cun in cas da donn ston vegnir inoltrads cun ils quints detagliads a l'uffizi  per  la  natira  e  l'ambient.  Sin  fundament  da  questa  facturaziun  vegnan  ils  custs  indemnisads dal chantun tenor las tariffas  da l'agiunta 1 respectivamain tenor las  expensas. Il pajament succeda tras l'uffizi per la natira e l'ambient.  Art.  18 Purtada dals custs tras la chaschunadra u tras il chaschunader 1 A las  chaschunadras  ed  als  chaschunaders  adossescha  l'uffizi  per  la  natira  e   l'ambient tras disposiziun tut ils custs per las mesiras che las autoritads han prendì   per cumbatter in privel che smanatscha directamain per l'ambient e per las auas sco   er per constatar e reparar in donn. * 2 En quest connex sa tracti spezialmain dals custs per: a) l'acziun  dals  pumpiers,  dal  servetsch  da  pichet,  da  persunal  chantunal  e   communal sco er da terzas persunas engaschadas; b) material da diever;  4       815.500   c) l'acziun, per la reparaziun e per il remplazzament da material; d) la retschertga d'influenzas che smanatschan u ch'èn succedidas (mesiraziuns,   provas, analisas, expertisas); e) la reparaziun dal disturbi respectivamain per il restabiliment dal stadi tenor la    polizia; f) las pretensiuns d'indemnisaziun tar intervenziuns necessarias en possess ester.  Art.  19 Dimensiun dals custs 1 Ils  custs  vegnan  calculads  tenor  las  tariffas  da  l'agiunta 2.  Ulteriurs  custs  che  resultan vegnan mess a quint tenor las expensas. 2 L'uffizi  per la natira e l'ambient è autorisà d'augmentar las tariffas da l'agiunta 1  confurm a la chareschia per maximalmain 20 pertschient. * 3 Per tut las prestaziuns da terzas persunas (quints da terzas persunas) vegn incassà  in supplement administrativ da 5 pertschient. *  5. Disposiziuns finalas  Art.  20 Entrada en vigur, aboliziun dal dretg vertent 1 Questa ordinaziun entra en vigur il 1. da december 1998. 2 Per quest termin vegnan abolidas l'ordinaziun davart il servetsch cunter donns dals  6 da fanadur 19871) sco er l'urden da taxas per il servetsch cunter donns dals 29 da  mars 19932).  1) CUL 1987, 1819 e CUL 1996, 3571 2) CUL 1993, 2731   5     815.500    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 27-10-1998 01-12-1998 relasch emprima versiun - 21-12-2004 01-01-2005 ingress midada - 21-12-2004 01-01-2005 Art. 1 revisiun totala - 21-12-2004 01-01-2005 Art. 2 revisiun totala - 21-12-2004 01-01-2005 Art. 3 revisiun totala - 21-12-2004 01-01-2005 Art. 4 aboliziun - 21-12-2004 01-01-2005 Art. 5 revisiun totala - 21-12-2004 01-01-2005 Art. 6 aboliziun - 21-12-2004 01-01-2005 Art. 7 revisiun totala - 21-12-2004 01-01-2005 Art. 8 revisiun totala - 21-12-2004 01-01-2005 Art. 8 al. 2 integraziun - 21-12-2004 01-01-2005 Art. 9 al. 1 midada - 21-12-2004 01-01-2005 Art. 9 al. 2 midada - 21-12-2004 01-01-2005 Art. 9 al. 3 midada - 21-12-2004 01-01-2005 Art. 10 revisiun totala - 21-12-2004 01-01-2005 Art. 11 aboliziun - 21-12-2004 01-01-2005 Art. 12 al. 2 midada - 21-12-2004 01-01-2005 Art. 12 al. 3 midada - 21-12-2004 01-01-2005 Art. 13 al. 3 midada - 21-12-2004 01-01-2005 Art. 14 revisiun totala - 21-12-2004 01-01-2005 Art. 15 al. 2 midada - 21-12-2004 01-01-2005 Art. 16 al. 1 midada - 21-12-2004 01-01-2005 Art. 16 al. 3 midada - 21-12-2004 01-01-2005 Art. 17 revisiun totala - 21-12-2004 01-01-2005 Art. 18 al. 1 midada - 21-12-2004 01-01-2005 Art. 19 al. 2 midada - 21-12-2004 01-01-2005 Art. 19 al. 3 integraziun -  6       815.500   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 27-10-1998 01-12-1998 emprima versiun - ingress 21-12-2004 01-01-2005 midada - Art. 1 21-12-2004 01-01-2005 revisiun totala - Art. 2 21-12-2004 01-01-2005 revisiun totala - Art. 3 21-12-2004 01-01-2005 revisiun totala - Art. 4 21-12-2004 01-01-2005 aboliziun - Art. 5 21-12-2004 01-01-2005 revisiun totala - Art. 6 21-12-2004 01-01-2005 aboliziun - Art. 7 21-12-2004 01-01-2005 revisiun totala - Art. 8 21-12-2004 01-01-2005 revisiun totala - Art. 8 al. 2 21-12-2004 01-01-2005 integraziun - Art. 9 al. 1 21-12-2004 01-01-2005 midada - Art. 9 al. 2 21-12-2004 01-01-2005 midada - Art. 9 al. 3 21-12-2004 01-01-2005 midada - Art. 10 21-12-2004 01-01-2005 revisiun totala - Art. 11 21-12-2004 01-01-2005 aboliziun - Art. 12 al. 2 21-12-2004 01-01-2005 midada - Art. 12 al. 3 21-12-2004 01-01-2005 midada - Art. 13 al. 3 21-12-2004 01-01-2005 midada - Art. 14 21-12-2004 01-01-2005 revisiun totala - Art. 15 al. 2 21-12-2004 01-01-2005 midada - Art. 16 al. 1 21-12-2004 01-01-2005 midada - Art. 16 al. 3 21-12-2004 01-01-2005 midada - Art. 17 21-12-2004 01-01-2005 revisiun totala - Art. 18 al. 1 21-12-2004 01-01-2005 midada - Art. 19 al. 2 21-12-2004 01-01-2005 midada - Art. 19 al. 3 21-12-2004 01-01-2005 integraziun -   7      815.500-A1     Agiunta 1: Prestaziuns dal chantun per l'acziun dal  servetsch cunter donns   (versiun dals 01-01-2005)   1. Per lavurs dals pumpiers tar cas da donn vegnan pajadas als purtaders da las  basas las suandantas indemnisaziuns tenor temp da lavur per persuna (incl.  supplement da champagna e da ristga):  a) tar prestaziun da lavur entaifer la vischnanca: fr. 35.– per ura;  b) tar prestaziun da lavur ordaifer la vischnanca: 50 pertschient supplement sin   la tariffa tenor la litera a;  c) tar prestaziun da lavur da las 20.00 fin las 6.00 sco er durant sondas e   dumengias: 50 pertschient supplement sin la tariffa tenor la litera a.  2. L'indemnisaziun d'alimentaziun sa drizza tenor las tariffas da l'ordinaziun   chantunala dal persunal e tenor sias disposiziuns executivas.       1       815.500-A2     Agiunta 2: Purtada dals custs tras la chaschunadra u tras il  chaschunader   (versiun dals 01-01-2005)   1. Custs dal persunal   1. Per las prestaziuns da lavur e per l'alimentaziun dals pumpiers vegnan mess a  quint minimalmain ils custs tenor l'agiunta 1 cifras 1 e 2.   2. Per las prestaziuns da lavur dal persunal chantunal valan las tariffas da scuntrada  tenor il conclus da la regenza davart il pretsch custant dal chantun per  prestaziuns spezialas che vala mintgamai. Per las expensas valan las tariffas  tenor l'ordinaziun chantunala dal persunal 1) e tenor sias disposiziuns  executivas 2).   2. Custs da material    Per l'acziun da vehichels dal servetsch cunter donns, per l'equipament e per l'ulteriur  material vegnan mess a quint ils suandants custs:  3. vehichels da las basas per la dustanza da chemia (senza manischunz dal   vehichel)  a) taxa fundamentala fr. 1000.–  b) per ura d'acziun fr. 250.–   4. vehichels da las basas per la dustanza d'ieli (senza manischunz dal vehichel)  a) taxa fundamentala fr. 750.–  b) per ura d'acziun fr. 185.–   5. ...  6. vehichels a motor dals pumpiers tenor la tariffa dals purtaders dals pumpiers.  7. Sch'i vegn mess a disposiziun equipament ed ulteriur material sur il temp   d'acziun ordinari or, po vegnir mess a quint in supplement adequat.  8. Il nettegiament, la reparatura u il remplazzament da l'equipament e d'ulteriur   material sco er il material da diever vegn mess a quint tenor las expensas.      1) Ussa tenor la lescha chantunala dal persunal, DG 170.400  2) DG 170.410     1                                                                       http://www.gr-lex.gr.ch/data/170.400/rm http://www.gr-lex.gr.ch/data/170.410/rm  	1. Intent ed organisaziun 	Art. 1 * Intent 	Art. 2 * Persunas participadas, incumbensas 	Art. 3 * Organisaziun 	Art. 4 * … 	Art. 5 * Basas 	Art. 6 * …  	2. Equipament e scolaziun 	Art. 7 * Directivas per l'equipament 	Art. 8 * Equipament dals pumpiers 	Art. 9 Equipament da las basas 	Art. 10 * Scolaziun dals pumpiers 	Art. 11 * …  	3. Mesiras en cas da donn 	Art. 12 Annunzia, infurmaziun 	Art. 13 Mesiras 	Art. 14 * Intervenziuns en possess ester 	Art. 15 Rapport 	Art. 16 Reparatura dal donn  	4. Purtar ils custs 	Art. 17 * Indemnisaziun dals custs tras il chantun 	Art. 18 Purtada dals custs tras la chaschunadra u tras il chaschunader 	Art. 19 Dimensiun dals custs  	5. Disposiziuns finalas 	Art. 20 Entrada en vigur, aboliziun dal dretg vertent  	2. Custs da material  		2018-06-06T01:36:58+0200 	"7001 Chur" 	"Gesetzessammlung Kanton Graubünden"

element: relasch

type: emprima versiun

element: ingress

type: midada

element: Art. 1

type: revisiun totala

element: Art. 2

element: Art. 3

element: Art. 4

type: aboliziun

element: Art. 5

element: Art. 6

element: Art. 7

element: Art. 8

element: Art. 8 al. 2

type: integraziun

element: Art. 9 al. 1

element: Art. 9 al. 2

element: Art. 9 al. 3

element: Art. 10

element: Art. 11

element: Art. 12 al. 2

element: Art. 12 al. 3

element: Art. 13 al. 3

element: Art. 14

element: Art. 15 al. 2

element: Art. 16 al. 1

element: Art. 16 al. 3

element: Art. 17

element: Art. 18 al. 1

element: Art. 19 al. 2

element: Art. 19 al. 3


pdf_content: Erlasse Kanton Graubünden    815.700   Cunvegna interchantunala davart la colliaziun da  las vischnancas da Fläsch, da Jenins e da Maiavilla  a la serenera da Ragaz Bogn   dal 1. d'avrigl 1985   Las regenzas dals chantuns Son Gagl e Grischun relaschan   sa basond sin l'art. 11 al. 2 da la lescha federala davart la protecziun da las  auas dals 8 d'october 1971 1), sin l'art. 56 da la lescha introductiva tar la  lescha federala davart la protecziun da las auas dal chantun Son Gagl dals  2 da december 1973, sin l'art. 203 al. 2 da la lescha da vischnancas dal  chantun Son Gagl dals 23 d'avust 1979 sco er sin l'art. 35 da l'ordinaziun  davart la protecziun da las auas dal chantun Grischun dals 3 d'october  1973 2)   sco cunvegna:   Art. 1  La vischnanca politica da Ragaz Bogn e las vischnancas politicas da  Fläsch, da Jenins e da Maiavilla vegnan autorisadas da far contracts da  colliaziun davart l'utilisaziun communabla da la serenera da la vischnanca  politica da Ragaz Bogn.   Art. 2  1 Ils contracts da colliaziun reglan:  a) l'utilisaziun communabla da las parts dal stabiliment;  b) las relaziuns da proprietad;  c) la repartiziun dals custs;  d) ils dretgs e las obligaziuns da las parts contrahentas.  2 Per esser valaivels ston els vegnir approvads da las autoritads  cumpetentas 3) dals chantuns da cunvegna.                                                                      1) CS 814,20   2) DG 815.200   3) en il chantun Son Gagl il departament da construcziun, art. 25 lit. b e d bis dal   "GeSchR", "sGS" 141.3. en il chantun Grischun la regenza; art. 11 OPA, DG  815.200       1   http://www.lexfind.ch/link/Bund/814/rm http://www.gr-lex.gr.ch/data/815.200/rm http://www.gr-lex.gr.ch/data/815.200/rm   815.700 Cunvegna davart la colliaziun a la serenera da Ragaz Bogn     Art. 3  1 Per ils stabiliments e per lur manaschi è decisiv il dretg dal lieu, nua che  la chaussa sa chatta.  2 Las prescripziuns da la legislaziun federala davart la protecziun da las  auas e las obligaziun spezialas, a las qualas las parts contrahentas èn  suttamessas sin fundament da la legislaziun da lur chantun, restan  resalvadas.   Art. 4  Davart dispitas da dretg public tranter las parts contrahentas decida  definitivamain ina dretgira da cumpromiss. Avant sto vegnir fatga ina  procedura da conciliaziun sut la direcziun dals dapartaments cumpetents  dals chantuns da cunvegna.   Art. 5  1 Las regenzas dals chantuns da cunvegna numnan mintgamai ina  derschadra u in derschader da cumpromiss, e quai entaifer trenta dis dapi  l'appellaziun da la dretgira da cumpromiss. Las duas derschadras ed ils  dus derschaders da cumpromiss designeschan entaifer quindesch dis  in'ulteriura derschadra u in ulteriur derschader da cumpromiss sco parsura.  Quella u quel na dastga betg avair ses domicil en in dals dus chantuns da  cunvegna.      2 Sche las derschadras u ils derschaders da cumpromiss na vegnan betg da  fixar in parsura, elegia il president dal tribunal federal svizzer in tal.   Art. 6  1 La dretgira da cumpromiss ha sia sedia a Ragaz Bogn. La procedura  avant la dretgira da cumpromiss sa drizza tenor las prescripziuns da la  lescha davart la giurisdicziun civila dal chantun Son Gagl.  2 I vegn renunzià da deponer la sentenzia da cumpromiss. Ella vegn  consegnada senza l'intermediaziun da las autoritads giudizialas e sto  vegnir communitgada a las regenzas dals chantuns da cunvegna. Dal rest  valan las prescripziuns dal concordat davart la giurisdicziun da  cumpromiss 1).   Art. 7  Dispitas da dretg public tranter ina part contrahenta e terzas persunas  vegnan decididas da las autoritads giudizialas ed administrativas  cumpetentas dals chantuns da cunvegna.                                                                      1) sGS 961.71 e DG 320.060   2       http://www.gr-lex.gr.ch/data/320.060/rm   Cunvegna davart la colliaziun a la serenera da Ragaz Bogn 815.700         3                                                                     Art. 8  Dispitas e differenzas da dretg civil, tar las qualas las parts contrahentas  han unicamain la posiziun giuridica d'ina persuna privata, vegnan  decididas da las autoritads giudizialas ed administrativas ordinarias dals  chantuns da cunvegna.   Art. 9  1 Las regenzas dals chantuns da cunvegna s'obligeschan da pretender  obedientscha areguard las decisiuns da las autoritads giudizialas ed  administrativas da l'auter chantun.  2 Decisiuns che concernan ina pretensiun da daners en il senn da l'artitgel  80 alinea 2 da la lescha federala davart scussiun e concurs 1) han il medem  status sco sentenzias giudizialas executablas.   Art. 10  Dispitas tranter ils chantuns da cunvegna che concernan l'applicaziun e  l'interpretaziun da questa cunvegna vegnan suttamessas al tribunal federal,  tenor l'artitgel 113 alinea 1 cifra 2 da la constituziun federala 2) e tenor  l'artitgel 11 alina 3 da la lescha federala davart la protecziun da las auas 3).   Art. 11  L'adattaziun da questa cunvegna a la legislaziun futura da la  confederaziun ed a quella dals chantuns da cunvegna resta resalvada.  Quels procuran per l'enclegientscha en chaussa.   Art. 12  Questa cunvegna vegn applitgada il mument ch'ella vegn suttascritta dals  chantuns da cunvegna 4).      1) CS 281.1   2) CS 101   3) CS 814.20   4) Suttascrit da la regenza dal chantun Son Gagl ils 19 da mars 1985 e da la   regenza dal chantun Grischun il 1. d'avrigl 1985   http://www.lexfind.ch/link/Bund/281.1/rm http://www.lexfind.ch/link/Bund/101/rm http://www.lexfind.ch/link/Bund/814.20/rm  	Art. 1 	Art. 2 	Art. 3 	Art. 4 	Art. 5 	Art. 6 	Art. 7 	Art. 8 	Art. 9 	Art. 10 	Art. 11 	Art. 12 	Word-Lesezeichen 	BR_Nummer 	SR_Nummer 	Titel 	Kopf 	Inhaltstitel 	Fundstelle 	Datum 	InKraft 	Aufgehoben_am 	Nachtrag   		2018-06-04T15:46:31+0200 	"7001 Chur" 	"Gesetzessammlung Kanton Graubünden"


pdf_content: Erlasse Kanton Graubünden    815.710   Cunvegna interchantunala tranter ils chantuns  Tessin e Grischun davart la colliaziun da la part sut  dal Mesauc a la serenera dal Consorzio depurazione  acque di Bellinzona e dintorni   dals 7 da zercladur 1988   Las regenzas dals chantuns Tessin e Grischun relaschan, sa basond sin  l'art. 11 al. 2 da la lescha federala davart la protecziun da las auas dals 8  d'october 1971 (LPA) 1), sin l'art. 3 al. 1 e 4 da la lescha introductiva dal  chantun Tessin dals 2 d'avrigl 1975 tar la lescha federala davart la  protecziun da las auas (LItLPA), sco er sin l'art. 35 da l'ordinaziun davart  la protecziun da las auas dal chantun Grischun dals 3 d'october 1973 2),  sco cunvegna:   Art. 1  Il Consorzio depurazione acque di Bellinzona e dintorni (CDABD) e la  Corporazione depurazione acque Bassa Mesolcina (CIDA) vegnan  autorisads da concluder contracts d'affiliaziun davart l'utilisaziun  communabla da la serenera e dals conducts principals collectivs.   Art. 2  1 Ils contracts d'affiliaziun reglan:  a) l'utilisaziun communabla da las parts dal stabiliment;  b) las relaziuns da proprietad;  c) la repartiziun dals custs;  d) ils dretgs e las obligaziuns da las parts contrahentas.  2 Per esser valaivels dovran els l'approvaziun da las autoritads  cumpetentas 3) dals chantuns da cunvegna.   Art. 3  1 Per la cuntinuitad e per il manaschi dals stabiliments è decisiv il dretg  dal lieu, nua che la chaussa sa chatta.  2 Las prescripziuns da la legislaziun federala davart la protecziun da las  auas e las obligaziun spezialas, a las qualas las parts contrahentas èn                                                                     1) CS 814.20   2) DG 815.200   3) En il chantun Grischun la regenza, art. 11 OPA; en il chantun Tessin il   departament da protecziun da l'ambient, art. 4 LItLPA   1-7-2005 1   http://www.lexfind.ch/link/Bund/814.20/rm http://www.gr-lex.gr.ch/data/815.200/rm   815.710 Cunvegna interchantunala tranter ils chantuns Tessin e Grischun     suttamessas sin fundament da la legislaziun da lur chantun, restan  resalvadas.   Art. 4  Davart dispitas da dretg public tranter las parts contrahentas decida  definitivamain ina dretgira da cumpromiss. Avant sto vegnir fatga ina  procedura da conciliaziun manada dals dapartaments cumpetents dals  chantuns da cunvegna.   Art. 5  Las regenzas dals chantuns da cunvegna numnan mintgamai in derschader  da cumpromiss, e quai entaifer trenta dis dapi l'appellaziun da la dretgira  da cumpromiss. Las duas derschadras resp. ils dus derschaders da  cumpromiss designan entaifer quindesch dis in'ulteriura derschadra u in  ulteriur derschader da cumpromiss sco parsura. Quella u quel na dastga  betg avair ses domicil en in dals dus chantuns da cunvegna. Sche las  derschadras u ils derschaders da cumpromiss na vegnan betg da fixar in  parsura, elegia il president dal tribunal federal svizzer in tal.   Art. 6  1 La dretgira da cumpromiss ha sia sedia a Bellinzona. La procedura avant  la dretgira da cumpromiss sa drizza tenor las prescripziuns da la lescha  davart la giurisdicziun civila dal chantun Tessin.  2 I vegn renunzià da deponer la sentenzia da cumpromiss. Ella vegn  consegnada senza l'intermediaziun da las autoritads giudizialas e sto  vegnir communitgada a las regenzas dals chantuns da cunvegna. Dal rest  valan las prescripziuns dal concordat davart la giurisdicziun da  cumpromiss.    Art. 7  Dispitas da dretg public tranter ina part contrahenta e terzas persunas  vegnan decididas da las autoritads giudizialas ed administrativas  cumpetentas dals chantuns da cunvegna.   Art. 8  Dispitas da dretg civil e differenzas, tar las qualas las parts contrahentas  han unicamain la posiziun giuridica d'ina persuna privata, vegnan  decididas da las autoritads giudizialas ed administrativas ordinarias dals  chantuns da cunvegna.   Art. 9  1 Las regenzas dals chantuns da cunvegna s'obligeschan da pretender  obedientscha areguard las decisiuns da las autoritads giudizialas ed  administrativas da l'auter chantun.   2 1-7-2005     Cunvegna interchantunala tranter ils chantuns Tessin e Grischun 815.710     1-7-2005 3                                                                     2 Decisiuns che concernan ina pretensiun da daners han – en il senn da  l'artitgel 80 alinea 2 da la lescha federala davart scussiun e concurs dals 11  d'avrigl 1889 1) – il medem status giuridic sco sentenzias giudizialas  executablas.   Art. 10  Dispitas tranter ils chantuns da cunvegna che concernan l'applicaziun e  l'interpretaziun da questa cunvegna vegnan suttamessas al tribunal federal,  tenor l'artitgel 113 alinea 1 cifra 2 da la constituziun federala 2) e tenor  l'artitgel 11 alina 3 da la lescha federala davart la protecziun da las auas 3).   Art. 11  L'adattaziun da questa cunvegna a la legislaziun federala futura ed a  quella dals chantuns da cunvegna resta resalvada. Ils chantuns s'accordan  en chaussa.   Art. 12  Questa cunvegna vegn applitgada il mument ch'ella vegn suttascritta dals  chantuns da cunvegna.       1) CS 281.1   2) CS 101   3) CS 814.20   http://www.lexfind.ch/link/Bund/281.1/rm http://www.lexfind.ch/link/Bund/101/rm http://www.lexfind.ch/link/Bund/814.20/rm  	Art. 1 	Art. 2 	Art. 3 	Art. 4 	Art. 5 	Art. 6 	Art. 7 	Art. 8 	Art. 9 	Art. 10 	Art. 11 	Art. 12 	Word-Lesezeichen 	BR_Nummer 	SR_Nummer 	Titel 	Kopf 	Inhaltstitel 	Fundstelle 	Datum 	InKraft 	Aufgehoben_am 	Nachtrag   		2018-06-05T09:14:29+0200 	"7001 Chur" 	"Gesetzessammlung Kanton Graubünden"